RSP จุดพลุฉลอง! Pre Open ทะลุ 7 บาท เหนือจอง 21%
RSP จุดพลุฉลอง! Pre Open ทะลุ 7 บาท เหนือจอง 21% โดย 5 นาที อยู่ที่ 7 บาท จาก IPO ที่ 5.80 บาท โดยจำนวนหุ้นที่มีการซื้อขายก่อนเปิดตลาดประมาณ 29.21 ล้านหุ้น ด้านฝั่งซื้อ (Bid) ประมาณ 17.52 ล้านหุ้น ส่วนฝั่งขาย (Offer) ประมาณ 22.01 ล้านหุ้น โดยมีบล.ฟินันเซีย ไซรัส เป็นที่ปรึกษาทางการเงิน
10 พ.ย. 2560

ผู้สื่อข่าวรายงานว่า บริษัท บริษัท ริช สปอร์ต จำกัด (มหาชน) หรือ RSP มีราคาก่อนเปิดตลาด (Pre Open) 5 นาที อยู่ที่ 7 บาท จาก IPO ที่ 5.80 บาท โดยจำนวนหุ้นที่มีการซื้อขายก่อนเปิดตลาดประมาณ 29.21 ล้านหุ้น ด้านฝั่งซื้อ (Bid) ประมาณ 17.52 ล้านหุ้น ส่วนฝั่งขาย (Offer) ประมาณ 22.01 ล้านหุ้น โดยมีบริษัท หลักทรัพย์ฟินันเซีย ไซรัส จำกัด มหาชน เป็นที่ปรึกษาทางการเงิน
อนึ่ง RSP ประกอบธุรกิจจัดจำหน่ายผลิตภัณฑ์ประเภทรองเท้า (Footwear) เสื้อผ้าและเครื่องแต่งกายอื่น ๆ (Non-Footwear) ภายใต้ตราสินค้าชั้นนำจากต่างประเทศ ได้แก่ ตราสินค้า Converse และตราสินค้า Pony
โดย Converse เป็นแบรนด์จากประเทศสหรัฐอเมริกาที่มีประวัติยาวนานกว่า 100 ปี ที่ RSP ได้รับสิทธิจาก Converse ในการทำการตลาด ขาย จัดจำหน่าย และการโฆษณาประชาสัมพันธ์แต่เพียงผู้เดียวในประเทศไทย และประเทศกัมพูชา
นอกจากนี้ บริษัทยังได้รับสิทธิจาก Pony International Limited ในการออกแบบ ผลิต รวมถึงการใช้ตราสินค้าในการขาย จัดจำหน่าย โฆษณาและประชาสัมพันธ์สินค้าภายใต้ตราสินค้า Pony แต่เพียงผู้เดียว (Exclusive Right) ในประเทศไทย กัมพูชา และสาธารณรัฐประชาธิปไตยประชาชนลาว